stanford-oval/wikipedia huggingface dataset:
סין יאנגצה אנרגיה
שיווק

החברה משווקת חשמל באמצעות תאגיד הרשת הממשלתי של סין בעיקר למרכז סין (חוביי, חונאן, חנאן, ג'יאנגשי וצ'ונגצ'ינג), למזרח סין (שאנגחאי, ג'יאנגסו, ג'ג'יאנג ואנחווי) ולמחוז גואנגדונג.
הערות שוליים

1 2 3 4  China Yangtze Power Co., Ltd., web.archive.org, ‏2008-04-03
סקוריטטה

|  מידע כללי |
| --- | --- |
 מדינה:  הרפובליקה הסוציאליסטית של רומניה 
 סוכנות אם:  משרד הפנים (רומניה) 
 תאריך הקמה:  1948 
 תאריך פירוק:  1990 
 מטה מרכזי:  בוקרשט 
 עובדים:  11,000 
 
סקוריטטה (ברומנית: Securitate) הוא הכינוי המקובל של "מחלקת ביטחון המדינה" (Departamentul Securităţii Statului) ברומניה, בתקופת השלטון הקומוניסטי במדינה. ארגון דומה התקיים לפני מלחמת העולם השנייה וכינויו היה "סיגורנצה".
הסקוריטטה הוקם ב-30 באוגוסט 1948 בצו 221 של נשיאות האספה הלאומית הגדולה של הרפובליקה העממית הרומנית. תחילה כונה בשם "המינהלת הכללית לביטחון העם" (Direcţia Generală a Securităţii Poporului) או בקיצור DGSP. המנהל הראשון היה גאורגה פינטיליה (Gheorghe Pintilie), שהיה ידוע גם בשמו הרוסי פנטליי בודנרנקו (Pantelei Bodnarenko). לראש הסקוריטטה היה מעמד של שר במועצת השרים (הממשלה הרומנית), ותחתיו היו כמה סגנים: אלכסנדרו ניקולסקי (Alexandru Nicolski, שנולד בשם בוריס גרונברג – Boris Grünberg) וולדימיר מאזורוב (Vladimir Mazurov), שהיו סוכנים סובייטים[דרוש מקור].
על פי צו 221 הוטל על הסקוריטטה "להגן על הישגי הדמוקרטיה ולבצר את ביטחון הרפובליקה העממית הרומנית כנגד תככי האויבים הפנימיים והחיצוניים". על פי צו 50, מיום 30 במרץ 1951, שונה השם הרשמי ל"המינהלת הכללית לביטחון המדינה" (Direcţia Generală a Securităţii Statului) ועל פי צו 264 מאפריל באותה שנה הוכפף לה גם "שירות המודיעין המיוחד" – Serviciul Special de Informaţii או, בקיצור: SSI.
ב-30 בדצמבר 1989, לאחר המהפכה הרומנית, החליטה "מועצת חזית ההצלה הלאומית" על פירוק הסקוריטטה. במקומו הוקמו ב-1991 מספר ארגונים ובראשם שירות המודיעין הרומני.
סנדרה אוקסנריד

| --- | --- |

 לידה:  1 באוקטובר 1982 (בת 42) Kristinehamn, שוודיה 
 מוקד פעילות:  שוודיה, אסטוניה 
 תקופת הפעילות:  מ-2005 
 סוגה:  מוזיקת פופ 
 פרופיל ב-IMDb
 
סנדרה אוקסנריד (בשוודית: Sandra Oxenryd; נולדה ב-1 באוקטובר 1982) היא זמרת שוודית.
ביוגרפיה

אוקסנריד נולדה במחוז ורמלנד, שוודיה. בגיל 11 החלה להופיע כזמרת בטלוויזיה הציבורית של שוודיה. בגיל שמונה זכתה במקום השני בתחרות חיקויים כשחיקתה את הזמרת קרולה.
ב-2005 זכתה בתוכנית המציאות "Fame Factory", לאחר זכייתה הוציאה את אלבומה הראשון.
ב-2006 נענתה להצעה להשתתף בתחרות האסטונית לבחירת נציג המדינה לאירוויזיון, שם השתתפה עם השיר "Through My Window" והגיעה למקום הראשון. בסופו של דבר השיר לא עלה לגמר באירוויזיון עצמו וזאת על אף שהיה שיר מועדף ואהוב בקרב קהל רב.
היא ביצעה קאבר לשיר של קרולה "Främling" מאירוויזיון 1983.
ב-2008 ניסתה לייצג את פולין באירוויזיון.
בנוסף לקריירת המוזיקה היא גם למדה כלכלה.
סיפאקה שחורה

| סיפאקה שחורה |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
משפחה:: אינדריים
סוג:: סיפאקה
מין:: סיפאקה שחורה
שם מדעי
 Propithecus perrieri ‏לאבוודן, 1931
תחום תפוצה


סיפאקה שחורה (שם מדעי: Propithecus perrieri) היא מין סיפאקה האנדמית למדגסקר. בעבר, מין זה נחשב כתת-מין של המין סיפאקה מעוטרת. אזור תפוצתה, בצפון-מזרח מדגסקר, קטן מאוד, וחלק ממנו מוגן. בתי הגידול המועדפים עליו הם יערות נשירים יבשים או לחים-למחצה. הסכנה העיקרית לעתידו של מין זה נובעת מאיבוד בתי גידול, שריפת עצים למטרות חקלאות, איסוף פחם וכריתת עצים. ארגון IUCN הציב מין זה תחת הקטגוריה "נתון בסכנת הכחדה חמורה"; הסיפאקה השחורה נחשבת לאחד מ-25 מיני הפרימטים המצויים בסיכון הגבוה ביותר.
רובה המוחלט של הפרווה שחור. אורכם של פרטים בוגרים 85 עד 92 ס"מ; הנקבות גדולות מעט מהזכרים. משקלן של הסיפאקות נע בין 3.7 ל-6 ק"ג. הסיפאקות חיות במבנה חברתי של משפחה מצומצמת, שכולל 2-6 פרטים; הן נעות בחופת יער הגשם בחיפוש אחרי מזונן - פירות, עלים, פרחים, ניצנים וזרעים. גודל הטריטוריה כ-10 דונם, כשפרטים מקבוצות שונות מתקשרים זה עם זה באמצעות קולות. נדירים הקרבות בין פרטים מקבוצות שונות, כמו גם ההיתקלויות ביניהן. החברה מטריארכלית, הנקבות מקבלות גישה מועדפת למזון.
עונת הרבייה קבועה, והסיפאקות מתרבות כל שנה או כל שנתיים. קצב גדילת הגורים קטן מאוד, בשל שכיחות המזון בבית הגידול, אך קצב התפתחות השיניים שלהם גדול מאוד. כחצי מגורי הסיפאקה מתים בטרם הגיעם לגיל שנה. הגורים מגיעים לעצמאות בגיל שנתיים, הנקבות מגיעות לבגרות מינית בגיל 4 שנים, ואילו הזכרים בגיל 5 שנים.
הערות שוליים

↑  סיפאקה שחורה באתר הרשימה האדומה של IUCN
סין קארה

| --- | --- |

סין קארה, אפריל 2014
 לידה:  5 בספטמבר 1977  (בן 47) אל פאסו, טקסס, ארצות הברית
 שם במה:  סינטה דה אורו (II) הוניקו איקוגניטו חורחה אריאס מיסטיקו מיסטיקו דה חוארס סין קארה (II) סין קארה נגרו
 משקל:  90 ק"ג
 גובה:  1.70 מטר
 לאום:  אמריקאי
 קריירה מקצוענית:  2006–הווה (כ־18 שנים)
 מאמנים:  סינטה דה אורו (I)
חוסה חורחה אריאגה רודריגז (בספרדית: Jose Jorge Arriaga Rodriguez; נולד ב-5 בספטמבר 1977) הידוע יותר בשם הבמה שלו, סינטה דה אורו (שפירושו מספרדית: "סרט זהב") הוא מתאבק מקסיקני-אמריקאי, המופיע בארגוני היאבקות עצמאיים במקסיקו. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה סין קארה (שפירושו מספרדית: "חסר פנים"), והיה המתאבק השני ובעל התקופה הארוכה ביותר שעשה שימוש בדמות של סין קארה.
לפני שחתם ב-WWE, הוא התאבק תחת שם הבמה מיסטיקו (שפירושו מספרדית: "מסתורי") בארגון ההיאבקות המקסיקני Lucha Libre AAA Worldwide‏ (AAA) ובמספר ארגוני היאבקות עצמאיים בארצות הברית ובמקסיקו. במהלך תקופה זו, הוא נקלע למחלוקת עם מתאבק הארגון CMLL, לואיס אוריווה, בגין החזקה בשם הבמה מיסטיקו. לאחר ויכוח, אריאגה שינה את שם הבמה שלו למיסטיקו דה חוארס ולאחר מכן לאיקוגניטו, שתחתיו הופיע בארגוני היאבקות בולטים כמו Chikara,‏ Total Nonstop Action Wrestling‏ (TNA),‏ ו-National Wrestling Alliance‏ (NWA).
אריאגה חתם על חוזה ב-WWE בשנת 2009 וערך את הופעת הבכורה שלו ברוסטר הראשי שנתיים לאחר מכן כסין קארה, כאשר הוא החליף באופן זמני את המתאבק לואיס אוריווה, שהיה המתאבק המקורי מאחורי הדמות. באוקטובר 2011, הוא הפסיד בקרב מסכה נגד מסכה לאוריווה ולאחר מכן החל להופיע עם פנים חשופות תחת שם הבמה הוניקו. בשנת 2013, לאחר שחרורו של אוריווה, אריאגה נכנס לדמותו של סין קארה באופן קבוע. בניגוד לאוריווה שידע לדבר רק בספרדית, הצגתו של אריאגה כסין קארה הוסברה כאחד שגדל בארצות הברית וידע גם את השפה האנגלית בנוסף לשפה הספרדית. בשנת 2014, הוא זכה באליפות הזוגות של NXT ביחד עם קאליסטו, כשהשניים נודעו בשם "הלוצ'ה דרגונס". הוא שוחרר מהארגון בשנת 2019.
החיים שלפני

רודריגז נולד ב-5 בספטמבר 1977 באל פאסו, טקסס להורים מהגרים ממקסיקו. בזמן שחלם להפוך למתאבק מקצועי, רודריגז עבד בבית הלוויות של סביו בחוארס. כמו כן, הוא סיים תואר ראשון בחניטה וקברנות במקסיקו.
חיים אישיים

לאריאגה יש בן אחד.
בנובמבר 2016, דווח שארגון ה-WWE הורה לו להשתתף בסדנה לשליטה בכעסים, זאת לאחר שנקלע לעימותים עם כריס ג'ריקו וסיימון גוטץ'.
אליפויות והישגים

הישגים בארגון ההיאבקות Chikara
טורניר "מלכי השלישיות" (2008) - עם אל פנטרה ואיקוגניטו
הישגים בארגון ההיאבקות Florida Championship Wrestling – FCW
אליפות הזוגות של FCW (פעמיים)  - עם אפיקו
הישגים במגזין ההיאבקות Pro Wrestling Illustrated – PWI
PWI דירג אותו במקום ה-93 מתוך 500 המתאבקים הטובים ביותר לשנת 2012
הישגים בארגון ההיאבקות World Wrestling Association – WWA
אליפות במשקל בינוני של WWA (פעמיים)
הישגים בארגון ההיאבקות Northern Wrestling Federation – NWF
אליפות במשקל כבד של NWF (פעם אחת)
הישגים בארגון ההיאבקות World Wrestling Entertainment – WWE
אליפות הזוגות של NXT (פעם אחת)  - עם קאליסטו
פרסי הסלאמי (פעם אחת)
רגע הראייה הכפולה של השנה (2011)  - עם סין קארה אסול
הערות שוליים

↑  כריס ג'ריקו וסין קארה מעורבים בעימות מאחורי הקלעים, F4W, 7 בנובמבר 2016
| אלופי הזוגות של NXT |
| --- | --- | --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |  |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) • טוני דיאנג'לו וצ'נינג "סטאקס" לורנצו • Chase U (אנדרה צ'ייס ודוק הדסון) • ברון ברייקר וברון קורבין • ניית'ן פרייזר ואקסיום (נוכחיים) |  |
סיפאקה מעוטרת

| סיפאקה מעוטרת |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
משפחה:: אינדריים
סוג:: סיפאקה
מין:: סיפאקה מעוטרת
שם מדעי
 Propithecus diadema ‏בנט, 1832
תחום תפוצה
תפוצת הסיפאקה המעוטרת (באדום)

סיפאקה מעוטרת (שם מדעי: Propithecus diadema) הוא מין בסכנת הכחדה של למור מהסוג סיפאקה, החי ביערות גשם במזרח מדגסקר. זהו מין הלמור הגדול ביותר. אורך זכר בוגר הוא 105 ס"מ, כשחצי ממנו הוא אורך הזנב. הסיפאקה המעוטרת התפתחה באופן עצמאי כ-55 מיליון שנים (מדגסקר הופרדה מאפריקה לפני כ-90 מיליון שנים). הסיפאקה נקרא במלגשית סימפונה, סימפוני ואנקומבה ג'ובי.
הסיפאקה המעוטרת נבדלת מרוב מיני הלמור על ידי גודלה ועל ידי הסימונים השונים על גופה. גופה של הסיפאקה בצבע אפור, ורגליה בצבע זהוב. עיניה הן בצבע חום-אדמדם, והפרווה על פניו היא בצבעים שונים, מלבן לאפור ועד שחור. גבה בצבע אפור. כפות ידיה ורגליה בצבע שחור, כשזרועותיה ורגליה בצבע זהבהב.
תחום-התפוצה של הסיפאקה המעוטרת הוא אחד מתחומי-התפוצה הכי גדולים בסוג סיפאקה, למרות שמיפוי סופי של האזור לא נעשה. הסיפאקה המעוטרת בדרך-כלל חיה ברום של 200–800 מטרים מעל פני הים, ביערות שפלה, וברום של 800–1,550 מטרים מעל פני הים בחלק מהיערות שבהם היא נחקרה. כמו כל המינים של הלמורים, הסיפאקה התפתחה באופן עצמאי באי מדגסקר, בנפרד משאר המינים האפריקאיים.
נראו תצפיות חריגות של הסיפאקה המעוטרת בדרום-מרכז מדגסקר. הפרטים שנמצאו היו בצבעים שונים מהאוכלוסייה הצפון-מזרחית, כולל תצפית אחת לפחות של סיפאקה מעוטרת שחורה כולה. תוצאות ניתוחי DNA שנעשו לפרטים אלה לא הביאו לתוצאות עקביות שניתן היה להסיק מהן האם להגדיר פרטים חריגים אלו כמין חדש.
סיפאקה מעוטרת בדרך-כלל נצפית בקבוצות של 2–10 פרטים, שעשויות לכלול זכרים רבים ונקבות רבות. כל קבוצה מגינה על תחום של 250–500 דונם על ידי סימון ריח טריטוריאלי. למרות שהסיפאקה המעוטרת נלחמת בחירוף נפש על נחלתה עם סיפאקות מעוטרות אחרות, היא חולקת את נחלתה עם מינים אחרים של למורים. הסיפאקה המעוטרת הולכת כל יום מרחק של כ-1.6 ק"מ על מנת לחפש מזון. הסיפאקה אוכלת כל יום פירות מכ-25 מינים, וניזונה גם מפרחים, זרעים ועלים ממינים שמשתנים לפי העונה.
הסיפאקה המעוטרת היא מאוד אתלטית, ומסוגלת לקפוץ במהירות של כ-30 קמ"ש. זהו מין שוכן-עצים, שנראה מעט מאוד על הקרקע. הסיפאקה המעוטרת משמיעה קריאת אזהרה מתי שהיא מבחינה בטורף. טורפיה היבשתיים היחידים של הסיפאקה הם התנין והפוסה.
הזכר מגיע לבגרות מינית בגיל שנתיים עד שלוש שנים. ההזדווגות מתרחשת בקיץ, ובדרך כלל נולד צאצא אחד לכל נקבה לשנה.
הערות שוליים

↑  סיפאקה מעוטרת באתר הרשימה האדומה של IUCN
סיפאקה שחורת-מצח

| סיפאקה שחורת-מצח |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
משפחה:: אינדריים
סוג:: סיפאקה
מין:: סיפאקה שחורת-מצח
שם מדעי
 Propithecus verreauxi ‏גרנדידייה, 1867
תחום תפוצה


סיפאקה שחורת-מצח (שם מדעי: Propithecus verreauxi) היא מין של למור מהסוג סיפאקה שבמשפחת האינדריים.
הסיפאקה מגיעה לאורך 42–45 ס"מ ולמשקל 3.4 ק"ג אצל נקבות ו-3.6 ק"ג בזכרים. היא בעלת גוף לבן עם פסים רחבים בצבע חום כהה על ה"כיפה" ועל החזה. היא בעלת זרועות רחבות וידיים גדולות היכולות ללפות ענפים וכן בעלת זנב ארוך העוזר לה לזנק. הסיפאקה יכולה לזנק למרחק רב בין העצים אפילו עם צאצא על הגב.
הסיפאקה מצויה רק ביערות דרום-מערב מדגסקר במגוון יערות מיערות גשם ועד יערות יבשים ויערות קוצניים והיא חיה כמעט כל הזמן בין העצים עם מעט ירידות לקרקע. על הקרקע היא בעיקר מקפצת על 2 בתנועה לעבר עצים טובים לטיפוס. הסיפאקה צמחונית מובהקת וניזונה בעיקר מעלי עצים הגדלים במדגסקר. היא פעילה בעיקר בשעות היום ופעילה בקבוצות קטנות או לבד.
עונת הרבייה היא בין סוף ינואר לתחילת פברואר אז הנקבה ממליטה גור אחד לאחר היריון של 130 יום המגיע לבגרות מינית בגיל 3–5 שנים.
הסיפאקה מגדלת צאצא יחיד החי על גבה ואוחז בה בחוזקה כשהיא קופצת מעץ לעץ.
המין נמצא נכון ל-2020 בסכנת הכחדה חמורה עקב רבייה נמוכה, ציד ובירוא יערות.
הערות שוליים

↑  סיפאקה שחורת-מצח באתר הרשימה האדומה של IUCN
| --- | --- |
בקרת זהויות :  NLI: 987007536684805171 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
סליו

| --- | --- |

 נתונים כלליים
 מייסדים:  מוריס גרוסמן 
 תקופת הפעילות:  6 באוגוסט 1978 – הווה (46 שנים) 
 מיקום המטה:  צרפת 
 ענפי תעשייה:  אופנה, בפסקה זו רשומה אחת נוספת שטרם תורגמה 
 מוצרים עיקריים:  טקסטיל 
 עובדים:  1800
  
 www.celio.com
 
סליו (Celio) היא רשת אופנה צרפתית לגברים.
החברה החלה לפעול ב-1978 לאחר שהאחים מארק ולורן גרוסמן החלו להרחיב את החנות המשפחתית שלהם לחנויות נוספות, בתחילה הרשת הייתה בצרפת בלבד ולאחר מכן התרחבה לבלגיה ולספרד ולאחר מכן לפורטוגל, הרשת מכילה בסביבות 1,500 חנויות.
ב-2001 נפתח לראשונה סניף של סליו בישראל
ב-2011 נטען כי הפרסומת של קסטרו מודל דומה באופן מחשיד לפרסומת של סליו.
רז מאירמן שימש כדוגמן מוביל בקמפיין בחברה
סופה M-240

| --- | --- |

 מאפיינים כלליים
 יצרן:  תעשיות רכב נצרת עילית 
 שנות ייצור:  1992–2017
 סיווג:  רכב שטח
 אורך:  דגם קצר: 4.150 מ'  דגם ארוך: 4.492 מ'
 רוחב:  1.676 מ'
 משקל:  2.350 טון כושר העמסה: עד 750 ק"ג בתנאי שטח ועבודה מאומצים
 בסיס גלגלים:  2.630 מ'
 מפרט טכני
 מנוע:  4.0 סמ"ק, 6 צילינדר טורי
 הילוכים:  גיר 5 הילוכים ידני / 3 הילוכים אוטומט
 מהירות מרבית:  170
 צריכת דלק:  משולב 15 ליטר ל-100 ק"מ
 קיבולת מכל דלק:  78 ליטר
 
ג'יפ סופה M-240 אזרחי משנת 1996
סופה 2
סופה 3
סופה 3
סופה M-240 הוא רכב שטח מתוצרת תעשיות רכב נצרת עילית (תע"ר) הישראלית, שייוצר בין השנים 1992 ל-2017. רוב חלקי הרכב יוצרו והורכבו בישראל, למעט המנוע שיוצר בארצות הברית והורכב גם בדגם הג'יפ רנגלר מסוג YJ (Jeep Wrangler) של חברת דיימלר-קרייזלר. בסך הכול יוצרו כ-7,000 רכבי סופה לפי החלוקה הבאה: 5,500 יחידות מדגם "סופה 1", 670 מדגם "סופה 2", 800 מדגם "סופה 3" ו-180 בלבד מדגם "סופה 4".
היסטוריה > סופה 1

ב–1991 החל תכנון דגם ג'יפ הסופה, שפותח כרכב מפקדים ממוגן ירי, עליו הורכבו מערכות תקשורת ופנסים ייחודים שסייעו במשימות הסיור. הסופה הצטיין בזריזות ופשטות הפעלה יחד עם מיגון בסיסי ששימש את צה"ל לאורך שנות האינתיפאדה. הסופה הוא גולת הכותרת של ייצור הרכב הצבאי בישראל והוא הפך לרכב הבית של צה"ל, מפקדיו וכוחות הביטחון. ג'יפ הסופה היווה את כלי הרכב המוביל במבצעים מיוחדים בזכות האמינות והכושר הביצועי, גם בתוך שטחים רווי אש ובקרבות פנים אל פנים.
רוב כלי הרכב שייצר מדגם "סופה 1" נמכרו לצה"ל, חלקם נמכרו לצבאות זרים ומעוטים לשוק האזרחי בישראל. הסופה נכנסה לראשונה לשימוש בצה"ל בשנת 1994 וכונתה "בז".
בשנת 2000 רכשה משטרת ישראל 70 ג'יפים מדגם זה.
היסטוריה > סופה 2

בשנת 2001, החל צה"ל לבחון חלופות לסופה ולרכוש רכב המיוצר בארצות הברית, כך אפשר יהיה לרכוש אותו בכספי הסיוע הביטחוני האמריקני. למרות זאת בשנת 2002 הושק דגם "סופה 2", שבפיתוחו השקיע המפעל כשני מיליון דולר. בשנת 2003, לאחר שהמפעל עמד בפני סגירה, ביקר שר הביטחון שאול מופז במפעל והבטיח כי צה"ל ירכוש 1,200 ג'יפים מהדגם החדש "סופה 2". במרץ 2003, תקצב משרד הביטחון את המפעל ב-4 מיליון דולר להשלמת פיתוח "סופה 2. אך צה"ל רכש תחילה רק 100 ג'יפים שסופקו החל מדצמבר 2005 (לאחר שהעדיף לרכוש ג'יפים תוצרת חברת לנד רובר הבריטית). עקב כך פוטרו כמחצית מעובדי המפעל, כך שנותרו בו פחות מ-100 עובדים.
קו הייצור של ה"סופה 2" בתפוקה מלאה (שעמדה על 10 רכבים ביום) החל לפעול ב-2006, לאחר שצה"ל התחייב לרכישת 500 רכבים.
בצה"ל כונה דגם "סופה 2" גם "סופת מפקדים". דגם זה החליף בהדרגה את רכבי הסופה המוקדמים שבשירות הצבא. ה"סופה 2" המשופרת היא בעלת חמש דלתות במקום שלוש בדגם הקודם, חמישה מקומות ישיבה במקום ארבעה וכן מערכת מיזוג אוויר ומערכת קפיצים משופרת.
מדגם "סופה 2" לא יוצר דגם אזרחי, לאור המיסוי הגבוה שהוטל על הרכב.
היסטוריה > סופה 3

ב-2007 הושק הדגם "סופה 3". הדגם נמכר תחילה רק ללקוחות זרים, לאחר שצה"ל לא הסכים לרכוש אותו. בספטמבר 2010, נחתם לבסוף הסכם לאספקת 500 רכבים לצה"ל, בעסקה שכללה רכש של "קיטים" להרכבה בארצות הברית באמצעות כספי הסיוע הביטחוני, ולאחר מכן הרכבתם ומיגונם בארץ. שווי העסקה כולה, הוערך בכ-150 מיליון שקל. הדגם נכנס לשימוש בצה"ל בשנת 2011, והיה מבוסס על הדגם j8 jeep.
בסופה 3 הותקנו מערכות נוספות בהתאם לדרישות הצבא, כגון: מערכת קשר, מערכת חשמל 24 וולט, מיזוג אוויר וצמיגים מיוחדים, וכן נשם אוויר חיצוני (שנורקל) שמאפשר לג'יפ צליחת מעברי מים ומונע אבק במנוע, ווי גרירה/משיכה קדמיים ואחוריים הנותנים לג'יפ אפשרויות גרירה וחילוץ, תאורת לילה ומערכות צבאיות מסווגות.
דגמי סופה 3 ממוגנים משרתים את צה"ל, מג"ב וממשלת ישראל במגוון פעילויות, ובמקרים רבים הצילו חיי אדם. דגם הסופה 3 סיור בעל תכונות עבירות חריגות, מתאים להובלה בהיטס, בעל צללית נמוכה, מסוגל לשאת מגוון מערכות נשק מתוחכמות, מיועד לסיור ולהתערבות מהירה עבור יחידות עילית בארץ ובעולם.
היסטוריה > סופה 4

"סופה 4" הייתה מבוססת על ג'יפ "רנגלר JK אנלימיטד" (אנ').
ג'יפ הסופה האחרון שיצר המפעל, מדגם "סופה 4", עזב את פס הייצור בינואר 2017.
מבנה ונתונים טכניים

את דגם הסופה הבסיסי שינה צה"ל ויצר גרסאות שונות של הרכב המתאימות ליעודים שונים. היו בידי צה"ל 3 תצורות עיקריות:
סופה "קלה".
סופה ממוגנת – מיועדת בעיקר לפעילות באיו"ש ומורכבת במפעל פלסן סאסא.
סופת בט"ש (מכונה "סופשית").
הרכב מתאפיין בגימור פשוט ללא אבזור מפואר וביכולת עבירות טובה.
מפרט טכני

| --- | --- |
 דגמי הבנזין: מנוע 6 צילינדרים, 4,000 סמ"ק, הספק כ-180 כ"ס.  בלמים הידראוליים.  מסנן יבש דו-דרגתי.  חמישה הילוכים.  בלמי דיסק מלפנים, בלמי תוף ורפידות מאחור.  השלדה עשויה מפרופיל מלבני סגור.  קיבולת מכל הדלק: 75 ליטר.  מס' נוסעים: דגם קצר: 6 נוסעים.  דגם ארוך: 8 נוסעים.:  דגמי הדיזל: מנוע 4 צילינדרים, 2,500 סמ"ק, הספק 107 כ"ס.  מסנן יבש דו-דרגתי.  חמישה הילוכים.  בלמים הידראוליים.  בלמי דיסק קדימה, בלמי תוף ורפידות מאחור.  שלדה עשויה פרופיל מלבני סגור.  קיבולת מכל דלק: 75 ליטר.  מס' נוסעים: דגם קצר: 6 נוסעים.  דגם ארוך: 8 נוסעים.
הערות שוליים

↑  ניר בן זקן, הלל פוסק, ג'יפ סופה 4 במבחן - הכי טוב שהיה, וחבל שנגמר, באתר ynet, 20 במאי 2016
↑  מרדכי הבטיח להסתדרות להגדיל את ההזמנות ממפעל רכב נצרת, באתר גלובס, 1 בינואר 1998
↑  דוד חיון, ‏משרד הבטחון יחדש הרכש מרכב נצרת בהיקף של 97', באתר גלובס, 23 בדצמבר 1997
↑  אסף זוהר, ‏משטרת ישראל חוזרת לכחול לבן: תרכוש 70 ג'יפים מסוג "סופה", באתר גלובס, 23 במרץ 2000
↑  אסף בר-שי‏, צה"ל בוחן בארה"ב יורשים לסופה, באתר וואלה, 9 באוגוסט 2001
↑  דובי בן-גדליהו, ‏תעשיות רכב נצרת נערכת להציע לצה"ל את הדור השני של ג'יפ סופה, באתר גלובס, 26 בנובמבר 2001
↑  צבי לביא, ‏משרד הביטחון הזרים 4 מיליון דולר לרכב נצרת לפיתוח דגם הג'יפ הישראלי "סופה 2", באתר גלובס, 2 במרץ 2003
↑  רכבי השטח "סופה 2", באתר גלובס, 2 בנובמבר 2005
↑  מיכל רוה, ‏רכב נצרת תפטר עשרות עובדים עקב רכישת לנדרובר במקום "סופה" בידי משרד הביטחון, באתר גלובס, 11 בדצמבר 2005
↑  שמוליק נמר, המפעל הגווע הזה היה תעשיית הרכב של ישראל, באתר הארץ, 19 בדצמבר 2005
↑  הדס מנור, ‏קו ייצור חדש לג'יפ סופה 2, באתר גלובס, 26 ביוני 2006
↑  מישל דור, הג'יפ החדש של צה"ל: סופה 2, באתר ynet, 27 ביוני 2006
↑  בני ברק, תעשיית רכב נצרת תציג בקרוב את הסופה-3, באתר ynet, 29 במאי 2007
↑  יעל גרוס-אנגלנדר, ‏לא רק מייבאים: "תעשיות רכב" תייצא למדינה במערב אסיה 30 ג'יפים ממוגני ירי מסוג "סופה", באתר גלובס, 16 בדצמבר 2008
↑  דובי בן גדליהו, ‏צפו בתמונות: צה"ל יחל להצטייד בסופה 3; ישקיע 150 מיליון שקל, באתר גלובס, 14 בספטמבר 2010
↑  אורה קורן, קונים כחול - לבן: חברת תעשיות רכב נצרת תספק לצה"ל ג'יפים ב-120 מיליון שקל, באתר TheMarker‏, 5 באוגוסט 2011
↑  ג'יפ סופה 3 נמסר לצה"ל, באתר ג'יפולוג
↑  דרור ברלי, ‏נפרדנו כך: ג'יפ סופה 4 במבחן אחרון בהחלט, באתר ערוץ הספורט, 21 ביולי 2016
↑  דרור פויר, ‏סופה של הסופה: סיבוב פרידה מתעשיית הרכב הישראלית, באתר גלובס, 25 ביוני 2016
↑  אודי עציון, סיירת יוקרה: צה"ל בוחן מרצדס G במקום ג'יפ סופה, באתר ynet, 23 באוקטובר 2017
ספאתה

שחקן שחזור של התקופה הרומית מחזיק העתק של ספאתה רומית מאוחרת
ספאתה (באנגלית: Spatha, ביוונית: σπάθη) היא חרב בינונית, ארוכה יותר מן הגלאדיוס, שאורכה נע בין 50 ל-100 ס"מ ובעלת ניצב באורך 18–20 ס"מ. הספאתה נקלטה בצבא הרומאי במאה הראשונה לספירה ושירתה בו עד לנפילת האימפריה הרומית. חרב הספאתה שימשה הן למלחמה בשדה הקרב והן לקרבות גלדיאטורים. היו שתי גרסאות שלה: גרסה עם חוד ארוך ששימשה את חיל הרגלים, אשר מאוחר יותר החליפה את הגלאדיוס בתור הנשק של הרגלים הכבדים בעוד הגלאדיוס הפכה לנשק משני; וגרסה עם חוד מעוגל יותר ששימשה את חיל הפרשים כאשר החוד הוקהה כדי למנוע דקירה בטעות של הרוכב או סוסו.
מעריכים כי מקורות הספאתה הם השבטים הברבריים של צפון אירופה ומייחסים אותה גם לגרמאנים וגם לקלטים. אחרי נפילת האימפריה הרומית, הספאתה שימשה כבסיס לחרבות העמים הנודדים וכנראה גם לחרבות של הויקינגים.
אטימולוגיה

המילה ספאתה מגיעה מהמילה הלטינית spatha, שמגיעה בתורה מהמילה היוונית σπάθη (פונ': spáthē) המתורגם כ"כל להב רחב, מעץ או מתכת" וגם "להב רחב של חרב".
שימוש

במהלך המלחמה הפונית השנייה, שכירי חרב קלטיים הכירו את הספאתה לצבא הרומי. הספאתה הייתה נשק ששירת את חיל הפרשים של רומי, בעוד חיל העזר הרומי והליגיונרים של חיל הרגלים הרומי השתמשו בגלאדיוס במקום.
במשך הזמן, לקראת סוף המאה השנייה, חיל הרגלים הרומי אימץ את הספאתה.
זו הייתה חרב בעלת שינויים רבים, מהמקור של בגאליה, ועד לשימוש שלה בידי הצבא הרומי. אורך הלהב השתנה בין 60-75 ס"מ
חישול

חישול הלהב נעשה באמצעות חישול דפוסי בכדי לחזק את ליבת הלהב. מראה המתכת אף הועצם בעזרת מתכות בעלות צבעים מנוגדים. בנוסף החרב כללה שקע אורך אחד ולפעמים גם שניים, מה שהפך את הספאתה לחרב עמידה וקלת משקל.
בתרבות

בסדרת הספרים "גיבורי האולימפוס" מאת ריק ריירדן ישנה דמות בשם הייזל לבסק הידועה במיומנותה בספאתה
בסרט גלדיאטור אחד הנשקים בשימוש הוא ספאתה
בסדרה ספרטקוס הלוחמים הרומים נושאים את החרב
במשחק המחשב "Assassin's Creed: odyssey" מסדרת המשחקים Assassin's Creed ישנה חרב הנקראת ספאתה; אך החרב המוצגת מבוססת על הקסיפוס ובנוסף, קיום ספאתה במשחק אינו תואם לתקופה.
במשחק המחשב "Total War: Attila" מסדרת המשחקים Total War ספאתה הוא נשק שאפשר לחמש בו פרשים
גלריה

שחקן שיחזור של פרש רומי נושא ספאתה
שיחזור של פרש המשתמש בספאתה בגן הארכאולוגי קרנונטום
"החרב של וורדן", החרב נמצאה בחפירות בעיר וורדן שבהולנד
מצבה של פרש רומי שנקבר בגרמניה: האוקסיליה הרומית, מצבה במיינץ; נושא נס של טורמה, מצבה בוורמס
ספאתה
העתק של ספאתה לומברדית, מוצגת במוזיאון הארכאולוגי האזרחי בברגמו
הערות שוליים

↑  Charlton T. Lewis, Charles Short, A Latin Dictionary, Perseus Digital Library, מילון לטינית-אנגלית, נכתב ע"י צ'ארלס ט. לואיס וצ'ארלס שורט
↑  Henry George Liddell, Robert Scott, A Greek-English Lexicon, Perseus Digital Library, מילון יוונית-אנגלית, נכתב ע"י הנרי ג'ורג' לידל ורוברט סקוט
↑  ויקיפדיה, פלדת דמשק, שם מוטעה לפי דף הוויקיפדיה האנגלית, pattern welding.
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
סקורדליה

| --- | --- |

 
 מאכלים
 סוג:  מנה על בסיס תפוח אדמה, רוטב 
 מוצא:  יוון 
 מרכיבים עיקריים:  שום 
 
סקורדליה היא מחית סמיכה שמקורה במטבח היווני, ולרוב מיוצרת באופן המסורתי על ידי כתישת שום ורכיבים נוספים כגון תפוחי אדמה, אגוזי מלך, שקדים או חתיכות לחם. לאחר מכן מתווסף שמן זית ומעט חומץ.
הסקורדליה עשויה להיות מוגשת יחד עם דג בקלה מצופה בלילה ומטוגן, חציל וקישוא מטוגנים, דג שלוק או סלק מבושל, ולעיתים גם כמטבל.
וריאציות שונות של המחית עשויות לכלול ביצים, ציר דגים או לימון.
ראו גם

איולי
צזיקי
חומוס
עוגת אבוקדו

| --- | --- |

 
 מאכלים
 סוג:  עוגה 
 מרכיבים עיקריים:  אבוקדו 
 
עוגת אבוקדו היא עוגה שמרכיבהּ העיקרי הוא אבוקדו, שאליו מוסיפים מרכיבי עוגה טיפוסיים.
ניתן להשתמש באבוקדו מעוך כמרכיב בבלילה או כציפוי ותוספת לעוגה. ניתן לעטר את העוגה באבוקדו פרוס, ולהוסיף מרכיבים אחרים כמו גרידת פרי הדר. כמו כן, ניתן להשתמש במיץ לימון כדי למנוע את השחמת האבוקדו.
ניתן להכין עוגת אבוקדו כעוגה לא מבושלת באמצעות אבוקדו גולמי וחומרי גלם אחרים, אשר מתערבבים יחד למרקם חלק המושם בהקפאה. ניתן להשתמש במעבד מזון למיזוג המרכיבים. עוגת אבוקדו עשויה להכיל כמויות ניכרות של ויטמין E.
ניתן להכין עוגת שוקולד, עוגת גבינה, לביבה או בראוניז עם אבוקדו כמרכיב בבלילה.